יגל אושרי

יגל אושרי (נולד ב-23 באוגוסט 2000) הוא זמר ואושיית רשת ישראלי. יגל אושרי נולד בנתניה וגדל ביישוב אליכין. הוא הבכור מבין שלושה אחים. אביו הוא קצין אג"מ בשירות בתי הסוהר, אמו היא קוסמטיקאית ופדיקוריסטית רפואית. את לימודיו היסודיים סיים בבית ספר דתי "מחשבת ישראל", ומשם עבר לבית ספר חילוני בתיכון רופין שבעמק חפר. לאחר מכן התגייס לצה"ל לאיסוף קרבי ושירת כלוחם. הוא יצא לקורס מ"כים ושימש סמל טירונים במשך שמונה חודשים. את שירותו סיים בתור מנהל ידע פלוגתי בעזה. הוא החל לעסוק במוזיקה בגיל 15. בספטמבר 2020 החל לפרסם תוכן בפלטפורמת טיקטוק, שבעיקרו סרטונים הומוריסטים ביחד עם משפחתו וגרסות כיסוי לשירים שונים. ב-2021 הוציא את סינגל הבכורה שלו, "פסנתר", שזכה למאות אלפי צפיות באתר יוטיוב. באותה השנה, הוציא את השיר "בר-אל", לזכרו של בר-אל חדריה שמואלי, חלל צה"ל ששירת במשמר הגבול בימ"ס דרום. בהמשך השנה, הוציא את "סיני וגיטרה" ו"למה לך לטוס". בשנת 2022 הוציא מספר סינגלים, ובהם "אף אחד לא מושלם" ו"אופניים", שזכו לאהדה ברשת. בשנת 2023 הוחתם אושרי בחברת התקליטים של הזמר איל גולן, "ליאם הפקות". ב-10 במאי הוציא את הסינגל "לא תמיד צודקת". באוגוסט, הוציא את הסינגל "לצאת מדיכאון", שזכה בצאתו להצלחה מתונה, ובאוקטובר, לאחר מלחמת חרבות ברזל, הפך ללהיט והגיע למקום הראשון במצעדי הפזמונים הישראליים היטליסט, העשירייה והמצעד הרשמי של גלגלצ. השיר הפך מזוהה עם התקופה עד כדי שהוגדר כ"המנון מלחמה", ואף הפך ויראלי ברשתות החברתיות, כאשר התנגן ברקע של סרטונים רבים בהם חיילים חוזרים מהחזית לבתיהם כדי לבקר את משפחתם לאחר ימים רבים שלא התראו. ב-16 בינואר 2024 הוציא את הסינגל "חברים". ב-5 במרץ 2024, ענבל ביבי ואושרי הוציאו לאור שיר משותף בשם "תפילה". השיר נכתב והולחן בשיתוף אושרי וביבי, בהפקה ועיבוד מוזיקלי של צוק אלגזי. ב-31 במרץ 2024 הוציא את הסינגל "להאמין". ב-9 ביוני הוציא את הסינגל "נמשך אלייך". ב-16 ביולי הוציא את הסינגל "אני אשמור עלייך". אושרי מתגורר עם משפחתו במועצה המקומית אליכין. מדיה וקבצים בנושא יגל אושרי בוויקישיתוף יגל אושרי, ברשת החברתית אינסטגרם יגל אושרי, סרטונים בערוץ היוטיוב יגל אושרי, באתר ספוטיפיי יגל אושרי, באתר דיזר רחלי מלק-בודה, ‏הכירו את יגל אושרי, את השיר שלו אתם כבר מכירים היטב, בעיתון מקור ראשון, 20 בדצמבר 2023 יגל אושרי, יום הולדת 23, פוסט באתר אינסטגרם, 23 באוגוסט 2023 לימור קלר, ‏כוכב שמאיר: הצצה לבית המשפחה הכיפי של יגל אושרי במושב, באתר ‏מאקו‏, 19 בנובמבר 2023 יגל אושרי - פסנתר, סרטון בערוץ "יגל אושרי הערוץ הרשמי", באתר יוטיוב (אורך: 03:29) בראל - יגל אושרי (לזכר בראל חדריה שמואלי ז'׳ל), סרטון בערוץ "יגל אושרי הערוץ הרשמי", באתר יוטיוב (אורך: 02:16) בר חיים, אייל גולן מברך את הזמר הצעיר שהוציא שיר על דיכאון: "מסר חשוב", באתר עכשיו 14, 15 באוגוסט 2023 דור מאיר מועלם, ‏מקום ראשון חדש: יגל אושרי עם "לצאת מדיכאון", באתר ‏מאקו‏, 9 בנובמבר 2023 טל שורר, השיר שהפך להמנון המלחמה: "לצאת מדיכאון" של יגל אושרי כבש את הישראלים, באתר חדשות 13, 4 בנובמבר 2023 נועה שוויקי, הטרנד הכי מרגש בטיקטוק: חיילים חוזרים הביתה, באתר ynet, 13 בנובמבר 2023 גיל משעלי, ‏ענבל ביבי ויגל אושרי מוציאים שיר משותף, "תפילה", באתר ‏מאקו‏, 5 במרץ 2024 ישיבה מזרחית, מוזיקה ים תיכונית בהגשת שרון סיאני, "טקסט יכול לפגוע בכל קשת הרגשות של הבן אדם, השיר הזה נכתב ב-7 דקות": יגל אושרי בראיון, באתר רדיו דרום, ‏17 ביולי 2024 המצעד השבועי של מדיה פורסט, באתר מדיה פורסט, ‏3 בדצמבר 2023 המצעד הישראלי, באתר גלגלצ, ‏7 בדצמבר 2023 היטליסט – מצעד המוזיקה של ישראל, באתר מאקו, ‏6 בנובמבר 2023 kan_gimel, אלה עשרת השירים שעשו לכם את השבוע 🧡 יגל אושרי ולצאת מדיכאון בפסגה שבוע שני ברציפות, נס וסטילה מטפסים בדירוג היישר למקום השני, באתר אינסטגרם, ‏30 בנובמבר 2023 מדיה פורסט — המצעד הישראלי השבועי | 10 במרץ 2024 — 16 במרץ 2024 (שנה: 2024, שבוע 11), באתר מדיה פורסט, 17 במרץ 2024